რობერტ პატინსონი

რობერტ ტომას პეტინსონი ( დ. 13 მესი, 1986) — ინგლისარი არტისტი, მოდელი დო მუსიკოსი. თიქ ილაჸაფჷ ედვარდ კალენიშ როლი „ბინდიშ საგას“, ნამუთ დორსხუაფილი რე სტეფანი მეიერიშ ათე ჯოხონობაშ რომანს, ხოლო - სედრიკ დიგორი ჰარი პოტერიშ გეშა ჟირ ფილმის.

 ბიოგრაფია 
პეტინსონქ დებადჷ ლონდონს, ინგლისის. თინაქ ჩერთჷ ომოჸოროფე თეატრიშ საქვარს „ბარნეშ თეატრალური კომპანიაშ“ მოხვარათ. კულისეფს მელე ომუშებელეფიშ უკული თიქ მიღჷ ოარტისტე როლეფი. ათეში უკული თინა ლაჸაფენდჷ „მაკბეტიშ“ ომოჸოროფე ვერსიას „Old Sorting Office Arts Centre“-ს, ხოლო ცადჷ ბედი მოდელო.

პატინსონქ მიღჷ მაჟირახარისხამი როლეფი ტელეფილმის „ნიბელუნგეფიშ მარწკინდი“ (2004) დო რეჟისორ მირა ნაირიშ ფილმის „პოტიკიშ ბაზარი“ (2004), სოდეთ თიში სცენეფი ეშაჭკირეს დო ხვალე DVD ვერსიას გუმორჩქინდჷ. 2005 წანაშ მესის ოკო კათაფუდუკო „წოხოლენი ოსურიშ“ ინგლისურ ოპრემიერე ძირაფას Royal Court Theatre-ს, მარა გონწყუმაშ სერს დეთხინეს დო გოთირუ არტისტიქ ტომ რილეიქ. თი წანას, გვიანო თიქ გასახიერჷ სედრიკ დიგორი ფილმის „ჰარი პოტერი დო დაჩხერამი ნარგისი“ დო ათეში უკული თიქ იჸუ დასახელებურქ, მუჭოთ ამათე წანაშ „მუმალიშ ბრიტანალი მირიცხი“ „Times Online-იშ“ გეშა. ხოლო თიშე ბრელშა იჩიებუდეს, ნამდა თინა იჸიდჷ ანწიანი ჯუდ ლოუ.

პეტინსონქ გუმორჩქინდჷ „Hackett-იშ“ 2007 წანაშ კოლექციაშ ორეკლამე კამპანიას. თინა ლაჸაფენს ედვარდ კალენს ფილმის „ბინდი“, ნამუთ დორსხუაფილი რე სტეფანი მეიერიშ ათე ჯოხონობაშ საუჯგუშოთ გიმოჩამილი რომანს და ნამუთ 2008 წანაშ 21 გერგობათუთას გიშართჷ ოორუე ამერიკას.

პატინსონს უღუ თარი როლეფი ფილმეფს: „ხიჭუ-მაჭუ ნოსქილადუეფი“, სოდეთ თინა სალვადორ დალიშ ლაჸაფენს დო „მუჭო იარსებე“ - ბრიტანული კომედია.

ფილმოგრაფია

 რესურსეფი ინტერნეტის 



კატეგორია:ინგლისარი არტისტეფი
კატეგორია:დუნაბადი 1986